**מראי מקומות- זבחים ל"ה**

1. **אלא שמא לא נתקבל בכלי-** פ**רש"י** ונמצא זורק דם פסול. אולם ע' ברש"י בפסחים (סה.) שפי' דשמא לא נתקבל בכלי, וממילא לא מהניא לי' הזריקה עכשיו. והק' **תוס'** שם, ומה בכך, הרי עכ"פ לזרוק לצורך הקרבנות שקבלו בכלי ושוב נשפכו. ולכן פי' תוס' כמו שפרש"י כאן, דהיינו דיש חשש שמא יזרקו דם פסול, וע"ז משני דכהנים זריזין הן, ולכן אין צריכין לחוש לזה.
2. **והלא דם התמצית מעורב בו-** פי' **תוס' בפסחים** (סה., וכן מבואר ב**רש"י** שם בקיצור), דאע"פ דאין איסור לזרוק דם התמצית, שהרי אינם ראויים לכיסוי, ולכן אין אוסרים, מ"מ יש להק' דדם התמצית יבטל דם הצואר, וא"כ נמצא דאין שום תועלת להזריקה, לפי שדם הראוי לזריקה נתבטל ברוב. וע"ז תי' הגמ' דדם התמצית דם הוא, והגמ' סובר בהה"א דדם זה גם ראוי לזריקה (אולם ע' ב**שפת אמת** דהק' דהא ודאי נתבטל דם הנפש בדם השירים של כל הקרבנות, וזה ודאי אינו מכפר, וא"כ מוכרחין לומר דדם אינו מבטל דם, והניח בקו'), וע"ז הק' הגמ' דאינו ראוי לזריקה, וע"ז תי' דאין דם מבטל דם, ולכן אף שיש שם דם התמצית, מ"מ אינו יכול לבטל דם הנפש, וא"כ שפיר יש תועלת לזריקתו.
3. **שבח הוא לבני אהרן וכו'-** הק' ה**שפת אמת**, למה נקט לבני אהרן, הול"ל שבח הוא לבני ישראל, שהרי כל העזרה נתמלא דם, וא"כ כל בני ישראל היו עד ארכובותיהן בדם. עוד העיר דכל טעם זה לפקוק העזרה משום זה תמוה, וגם העיר דה**רמב"ם** לא הביא דין זה דפקקו העזרה בערב פסח, וצ"ע בכל זה.
4. **לחין אין חוצצין-** ע' ב**עמודי אור** (סי' ל"ז) שהביא מש"כ ה**משנה למלך** בהל' עבודת יוה"כ דמה שהי' צריך הכה"ג להסתפג הוא משום דאל"כ הו"ל חציצת מים בינו ובין הבגדי כהונה. והק' העמודי אור מסוגיין, דאמרי' דאף דם אינו חוצץ משום דלח הוא (ואף דהוא סמיך טפי ממים), ואין לחלק בין בגדי כהונה ובין חציצה בין רגלי כהנים והרצפה, שהרי הגמ' לעיל (כד.) לומד דין חציצת הרצפה מדין חציצה בבגדי כהונה [אולם זהו רק לפי שי' **תוס'** שם, אבל ל**רש"י** שם דהלימוד הוא מדין חציצה בין ידו לכלי שרת, אפשר דשפיר יש לחלק כן, וצ"ע].
5. **לאכול דבר שאין דרכו לאכול... כשר-** ע' ב**מנחת חינוך** (קמ"ד, סוף אות ב'), שכ' להסתפק במי שחושב לאכול דבר שראוי לאכול, אלא שחשב לאוכלו שלא כדרך אכילה, האם אמרי' דכיון דבלאוין בכה"ג לא יהי' עובר, וכאן כתי' ואם האכל יאכל, דצריך להיות אכילה כדרך אכילתו דוקא, או דלמא כיון דבעשיין כבר הסתפק ה**משנל"מ** אם יוצא מצוות אכילה שלא כדרך אכילתו, א"כ אולי ה"ה כאן יהי' פיגול אם חושב שלא כדרך אכילה, וגם יש מקום לומר דהוי כמו שליל, דאינו פיגול אם חושב לאוכלו, כיון דרובא דאינשי אין אוכלין אותו, והניחו בספק.
6. **לאכול כחצי זית ולהקטיר כחצי זית כשר, שאין אכילה והקטרה מצטרפין-** ע' ב**רש"ש** שהביא קו' ה**תוס' יו"ט** דהא כבר תנינן כן בסוף פרקין דלעיל. והביא הרש"ש דכבר הק' כן **רש"י במנחות** (ריש פרק ג'), ותי' דבא ללמד דאף ר"א לא ס"ל דזה פוסל.
7. **לאכול כזית מן העור ומן הרוטב-** ע' ב**טהרת הקודש** שהק' דהא קיי"ל דלכ"ע טעם כעיקר מדאורייתא בקדשים, וא"כ למה כשר אם מחשב על אכילת כזית של הרוטב, הרי טעם כעיקר הוא. ותי' דמיירי ששתה המוהל בעין היוצא מן הבשר, ושתיי' אינו בכלל אכילה היכא דדבר ראוי לאכילה הוא, וממילא אינו נעשה פיגול משום מחשבה זו. וע"ש מה שהביא דבאיסורים אחרים חייב אף בכה"ג, וכ' דאיכא איזה פירכא דאין יכולין ללמוד מהם [ולכאו' נראה דנקט הטה"ק כצד א' של ספק ה**מנ"ח** שהבאנו לעיל, דמחשבה על אכילה שלא כדרכה אינו עושה פיגול, וק' לומר דשתיי' גרע מסתם אכילה שלא כדרכה].
8. **ומן העצמות-** כ' ה**לקוטי הלכות** (זבח תודה ד"ה השוחט) דאפי' השוחט עולה ע"מ להקטיר העצמות שלא בזמנו, מ"מ הקרבן כשר, אע"ג דמצוה לכתחלה להקטיר גם העצמות והגידין של הקרבן עולה כשהם מחוברין בבשר, מ"מ כיון דאם פרשו לא יעלו, א"כ אין נחשבין חלק של הבשר, וממילא הם בכלל דבר שאינו ראוי להקטרה.
9. **ואין חייבין עליהן משום פיגול ונותר וטמא-** ע' ב**משנה למלך** (פסוהמ"ק י"ח, ז', בסוף דבריו) דכ' להסתפק אם אף דפטור מכרת, מ"מ אולי חייב מלקות משום שאכל פסולי המוקדשין, משום לאו דלא תאכל כל תועבה.
10. **לאכול שליל או שליא בחוץ לא פיגל-** פ**רש"י**, משום דלאו גופי' דזיבחא הוא. והק' **רעק"א**, הא דייק בגמ' דאי"ז טעם מתני', דהא משמע מדלא כייל שליל עם חלב וביצים לענין אם נתפגל הזבח דפטורים, אלמא דאם נתפגל הקרבן הרי הוא חייב על השליל, וע"כ שהוא חלק של הקרבן, ומה שאינו יכול לפגל הקרבן ע"י השליל הוא מטעם אחר, דהיינו דאין דרך לאכול השליל, וכמש"כ רש"י על הגמ' בדעת ר"א, וצ"ע על דברי רש"י (וה**רע"ב**) על המשנה שלא פי' כן.
11. **לאכול ביציהן בחוץ לא פיגל-** והעיר ה**מרומי שדה**, דמה דכאן לא הביא המשנה גם חלב המוקדשין, היינו משום דלענין דין פיגול כתיב ואם האכל יאכל, ולענין מחשבת אכילה אין שתיי' בכלל אכילה.
12. **ושוים שאם חישב באכילת פרים ובשריפתן לא עשה ולא כלום-** פ**רש"י**, דמחשבת אכילה לא מהניא בהו, שהרי אין דרכם לאכול, ומחשבת שריפה נמי לא, שהרי הקפיד התורה על אכילת מזבח. אולם אם חישב שתאכלוהו אש למחר, אה"נ שיהי' שייך בה פיגול. והעיר ה**טהרת הקודש**, א"כ ל"ל להמתרץ לדחוקי נפשי' ולומר דהדיוק הוא דאם חושב על האמורים נתפגלו האמורים, לימא דהדיוק הוא דאם חושב על הבשר בלשון אכילת האש, דאז שפיר הוי פיגול, ע"ש מש"כ בזה.
13. **ואלו שאין מפגלין ואין מתפגלין, צמר שבראשי כבשים, וכו'-** פ**רש"י**, דאצטריך לאשמעינן דצמר אינו בכלל, משום דעור הראש קרב עם הראש, דאינו בכלל הפשט, וכו'. והק' ה**גרי"ז על הרמב"ם** (פסוהמ"ק י"ד, ז', ד"ה והנה בזבחים), דנהי דעור הראש לאו בכלל דין הפשט הוא, מ"מ גם בכלל דין בשר לא הוי, וא"כ גם בלא דין הפשט אינו בר הקטרה, ואף דמוקטר ביחד עם הבשר כל זמן שהוא מחובר לבשר, אבל אין לו דין הקטרה בפנ"ע, והא גם בצמר הדין כן, דאף דאין להם דין הקטרה בפנ"ע, אבל כל זמן שהן מחוברין לבשר אית בהו דין הקטרה עם הבשר. וכ' דאולי כוונת רש"י לעור הבשר הוא רך ודינו כבשר ממש, רק דאם הי' העור בכלל הפשט, אז גם עור רך זה יהי' בכלל הפשט, וא"כ זהו שכ' רש"י דכיון דלית בה דין הפשט, א"כ חל בה דין בשר לכל דבר [ולכאו' יוצא מזה דס"ל להגרי"ז כמו שהבאנו לעיל מה**זבח תודה**, דמה שאינו נקטר אלא אם הוא מחובר, כמו עצמות בעולה, אינן בכלל דברים המוקטרים לענין פיגול].
14. **ומודה ר"ע בעולת נקבה דכמאן דקדם מומה להקדישה דמי-** הק' ה**גרי"ז על הרמב"ם** (מכתבים, עמ' עח), הא מה דמודה ר"ע בקודם מומה להקדישה דאם עלו לא ירדו, היינו משום דלא חל בה קדושת הגוף בכלל, אבל במקדיש נקבה לעולה, הרי הדין הוא דירעה עד שיסתאב, אלמא דאית בה קדושת הגוף, וא"כ מהו הדמיון לקדם מומה להקדשה. וחידש דאף דאית בה קדושת הגוף, אולם אי"ז קדושת הגוף ליקרב, וזהו כמו קדם מומה להקדשה, דסכ"ס אין בה קדושת הגוף ליקרב, ולכן שפיר מודה ר"ע דבכה"ג אם עלו ירדו.